b'\n_START_ARTICLE_\nKobul\n_START_PARAGRAPH_\nKobul je oblika socvetja, kjer pecelj\xc4\x8dki posameznih cvetov poganjajo iz konca glavnega peclja in praviloma dose\xc5\xbeejo isto vi\xc5\xa1ino. \xc4\x8clenki kobulove osi so zelo kratki. Zato pecljati cvetovi navidez rastejo iz enega vretenca v koti\xc4\x8dkih rozetasto name\xc5\xa1\xc4\x8denih podpornih listov, ki jih je obi\xc4\x8dajno precej manj kot cvetov. Praviloma se cvetovi razvijajo od roba proti notranjosti kobula, v enakem vrsten redu pa dozorevajo tudi plodovi._NEWLINE_Na prvi pogled ja ta oblika socvetja precej podobna \xc4\x8de\xc5\xa1ulji, od katere se razlikuje le po tem, da pri njej vsi cvetovi ne poganjajo iz istega mesta.'